זארה (זמרת רוסייה)

זארה (ברוסית: Зарифа́ Паша́евна Мгоя́н, נולדה ב-26 ביולי 1983, לנינגרד, ברית המועצות) היא זמרת, שחקנית ופעילה חברתית רוסייה. בשנת 2016 זכתה בתואר "אמן נכבד" של הפדרציה הרוסית. זארה נולדה בעיר לנינגרד למשפחה ממוצא כורדי. האב — פאשא בינבאשייביץ' מגויאן, בעל תואר שלישי במדעי פיזיקה ומתמטיקה, עוסק בתחום הנדסת מכונות. האם — נאדי דג'אמאילובנה מגויאן, עקרת בית. לזארה אחות בכורה, ליאנה ואח קטן, רומן והיא אם לשני בנים: דניאל ומקסים. בשנת 2000 סיימה את חוק לימודיה בתיכון מס' 56 בעיר סנט-פטרבורג, בהצטיינות. במקביל ללימודיה בבית הספר, סיימה את לימודי הנגינה בפסנתר בבית הספר למוסיקה לילדים עם תעודת הצטיינות. בשנת 1995 בהיותה בת 12 הכירה את המוזיקאי והמלחין אולג קבאשה ויחד אתו בשנת 1996 הקליטה שירים מפורסמים: "ליבה של יוליה", "דווקא היום, דווקא עכשיו" ו"שיר ערש" שעלו לשידורי רדיו וכך התפרסמה כזמרת צעירה. בשנת 1997, עם שירה "ליבה של יוליה", יצאה לשלב הגמר של תחרות הטלוויזיה המפורסמת "כוכב השחר" (מוסקבה) וזכתה בגרנד פרי בפסטיבל הבינלאומי "שיצחקו הילדים" בקהיר ובפורט סעיד, שבמצרים. בשנת 1998 קיבלה גרנד פרי בתחרויות: "תקוות סיביר" (אומסק), "יום הולדת" — תחרות פתוחה לשירה לילדים ו"להיט השנה" - תחרות טלוויזיונית בינלאומית (סנט פטרבורג). בשנת 2004 סיימה את לימודיה באקדמיה לתיאטרון ומשחק בסנט פטרבורג. בשנת 2006 עלתה לשלב הגמר של מופע טלוויזיה "מפעל הכוכבים-6" בהנהלת המפיק ויקטור דרוביש. היא הוציאה לאור תשעה אלבומי אולפן שזכו בכמה פרסי "גרמופון הזהב" ותעודות מהפסטיבל הטלוויזיוני הלאומי "שיר השנה". כשחקנית היא התפרסמה בתפקידיה בסדרות הטלוויזיוניות: "רחובות הפנסים השבורים" (2001), "סיירת ברוסית 2" (2004), "פאוורסקי" (2005) ובסרטים: "פושקין. דו-קרב אחרון" (2006), "חול לבן" (2011) ואחרים. כל שנה היא משתתפת בפסטיבל האומנות הבינלאומי "סלאביאנסקי באזר" בוויטבסק. ב-2014 היא תוגמלה בפרמיה על "ביטוי אומנותי לחברות עמים של רוסיה ובלארוס". בסוף 2015 - תחילת 2016, ביקרה פעמיים עם מופע הסולו בבסיס הצבאי של חיל האוויר הרוסי בסוריה כדי להרים את רוח הלחימה בקרב הלוחמים נגד ארגון הטרור "דאעש" (המדינה האסלאמית). ב-25 במרץ 2016 קיבלה את מדליית "שותף מבצע צבאי בסוריה" על עידודה ותמיכתה בחיילים. ב-24 בנובמבר 2016, במוסקבה באולם בקרמלין, התקיים מופע סולו מוצלח לכבוד 20 שנים לפעילותה האומנותית. בתוכנית המופע נכללו שירים מז'אנרים ותקופות שונים, מהם: שירים עממיים, שירי מלחמה, להיטי פופ רוסיים ובינלאומיים, ועוד. במופע השתתפו זמרים ושחקנים מפורסמים, כדוגמת: ניקולאי בסקוב, סטאס מיכאילוב, דמיטרי פבצוב, ויקטור דרוביש והטנור האיטלקי אנדראה בוצ'לי שאתו הזמרת ביצעה דואט La Grande Storia. לכבוד המופע זארה הוציאה לאור אלבום חדש בשם "מילימטרים". ב-5 בדצמבר 2016 הוענק לה תואר כבוד "אמן אונסק"ו למען השלום" מאת האו"ם. התואר הוענק לה על מחויבות לערכים ואידיאלים של הארגון וחיזוק רעיון השלום ואחוות העמים. טקס הענקת התואר התקיים במשרדי האו"ם בפריז. זארה חברה בחבר הנאמנים של קרן החסד "צעד לקראת" (סנקט פטרבורג), שתומך באנשים (בני נוער ומבוגרים) שנקלעו למצבי חיים קשים, ועם זאת בילדים חולי סרטן ושיתוק מוחין. בנוסף, היא לוקחת חלק פעיל בפרויקטים שונים המובלים על ידי קרן "על פי קריאת הלב" («По зову сердца» ) שתומך בילדים עם ליקויי ראייה. הקרן נוסדה על ידי הזמרת דיאנה גורצקי. משנת 2010 היא הופיעה באופן קבוע בפסטיבל השנתי הבינלאומי "המטה הלבן" שמטרתו לאסוף תרומות לעזרת ילדים ומבוגרים עם ליקויי ראייה. ב-22 בינואר 2017 הייתה אורחת הכבוד בטקס הענקת תארים לזוכים בפסטיבל העשירי לאומנות ויצירה לילדים בעלי צרכים מיוחדים, "אנחנו ביחד". הפסטיבל אורגן על ידי אגף התרבות בעיריית מוסקבה וקרן פיתוח מיזמים סוציאליים ותרבותיים "קולנוען" («Кинематографист» ). היא פתחה את הטקס עם השיר שלה "אמונה", ונטלה חלק בסדנאות למידה. 2016 — תואר הכבוד "אומן נכבד של הפדרציה הרוסית", הוענק על פועלה המוערך למען התפתחות תרבות ואומנות המדינה. 2011 — מדליית "65 שנים לשירות המשפטי של משרד הפנים". 2016 — מדליית "שותף מבצע צבאי בסוריה" הוענקה על פי פקודת שר הביטחון של הפדרציה הרוסית סרגיי שויגו, (פקודה מס' 69 מתאריך 08.02.2016) על הגברת רוח הלחימה של החיילים בשדה הקרב. 2009 — פרמיית שירותי הביון והביטחון הכללי של הפדרציה הרוסית בתחום אומנות מוזיקלית על ביצוע שיר "זו רק מלחמה..." 2009 — מדליית "על אמונה וחסד" מאת קמרובו (מחוז), על פעילות חסד ענפה למען כלל האוכלוסייה במחוז. 2015 — תואר כבוד "אמן נכבד של רפובליקת קאראצ'אי-צ'רקסיה" על פעילות רבת שנים בתחום התרבות והאומנות. 2014 — תוגמלה בפרמיה על "ביטוי אומנותי לחברות עמים של רוסיה ובלארוס". 2016 — תואר כבוד "אמן אונסק"ו למען השלום" האומות המאוחדות. התואר הוענק על מחויבות לערכים ואידיאלים של הארגון וחיזוק רעיון השלום ואחוות העמים. מדיה וקבצים בנושא זארה בוויקישיתוף אתר האינטרנט הרשמי של זארה זארה, ברשת החברתית פייסבוק זארה, ברשת החברתית אקס (טוויטר) זארה, ברשת החברתית אינסטגרם זארה, ברשת החברתית VK זארה, סרטונים בערוץ היוטיוב זארה, במסד הנתונים הקולנועיים IMDb (באנגלית) זארה, באתר אפל מיוזיק (באנגלית) זארה, באתר ספוטיפיי זארה, באתר Last.fm (באנגלית) זארה, באתר MusicBrainz (באנגלית) זארה, באתר דיזר זארה, באתר Yandex.Music (ברוסית) זארה, באתר Discogs (באנגלית) Зара исполнила свою мечту на «Славянском базаре». 11.07.2017. Певица Зара приехала в Сирию поддержать российских военных. 28.02.2016. Designation ceremony of Ms Zarifa Mgoyan as a UNESCO Artist for Peace. 5.12.2016. Указ Президента Российской Федерации от 26 октября 2016 года № 572 «О награждении государственными наградами Российской Федерации». С. 22.